এটিএম সালাম, নবীগঞ্জ থেকে ॥ ঢাকা-সিলেট মহাসড়কের নবীগঞ্জ উপজেলার আউশকান্দি ইউনিয়নের বেতাপুর সুন্দরনগরস্থ জেআইসি স্যুাট এর পার্শ্ব থেকে বস্তাবন্দী অবস্থায় মশাহিদ মিয়া (৩৮) নামে এক সিএনজি চালককে জীবিত উদ্ধার করা হয়েছে। গত রবিবার রাত সাড়ে ৯ টার দিকে স্থানীয় লোকজন তাকে উদ্ধার করে। পরে তাকে গুরুতর আহত অবস্থায় প্রথমে নবীগঞ্জ উপজেলা স্বাস্থ্য কমপ্লেক্সে ও পরে হবিগঞ্জ সদর আধুনিক হাসপাতালে প্রেরণ করা হয়। সে আউশকান্দি ইউনিয়নের আমকোনা গ্রামের গিয়াস উদ্দিনের ছেলে। এলাকাবাসী সূত্রে জানা যায়, ওই দিন রাতে জেআইসি স্যুট এর পাশে নির্জন স্থানে একটি বস্তা পড়ে তাকতে দেখতে পান স্থানীয় লোকজন। পরে এর মুখ খুলে মশাহিদকে আধা মরা অবস্থায় দেখতে পান। লোকজন সাথে সাথে তাকে উদ্ধার করে নবীগঞ্জ উপজেলা স্বাস্থ্য কমপ্লেক্সে ...